== Liv og gerning ==
=== Ungdom ===
Theophilus Hansen, en yngre broder til [[Christian Hansen (arkitekt)|arkitekt Christian Hansen]], fødtes i København 18. juli 1813 (alle kilder nævner 18. juli, men han højtideligholdt mærkelig nok sin 70-årige fødselsdag i Wien [[13. juli]]).<ref name="DBL 46"/> Han studerede bygningskunst under vejledning af sin broder og Hetsch og gennemgik samtidig [[Kunstakademiet]], hvis sølvmedaljer og lille guldmedalje han opnåede, den sidste [[1835]] for opgaven ''et Theater'', hvorimod det ikke lykkedes ham at erhverve sig den store guldmedalje.<ref name="DBL 46"/> Under [[G.F. Hetsch]]s påvirkning tegnede han en del kunstindustrielle tegninger, bl.a. til en damesekretær, som sås på udstillingen i København [[1834]], og den bekendte nydelige [[spinderok]], drejermester J.C. Sørensens mesterstykke, [[1836]]. I Hetschs ''Fortegninger for Haandværkere'' (1839-43) er adskillige af hans tegninger offentliggjorte, deriblandt et [[fuglebur]] af [[messing]]. Og så opmålte han i denne periode [[Ribe Domkirke]] og indgav et projekt til dens [[restaurering]], som dog aldrig kom til virkeliggørelse.<ref name="DBL 46">[https://runeberg.org/dbl/7/0048.html Schiødte, s. 46]</ref>
Titler Samfund Historie Videnskab Organisationer Uddannelsesinstitutioner Universiteter